
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποιήσεις στο Μορτερό Δήμου Ν. Ερυθραίας Διαμ. Ανατ. Αττι¬ 
κής... 1 

Τροποποίηση του εγκεκριμένου ρυμοτομικού σχεδίου πόλεως 
Άρτας στην περιοχή ιστορικής γέφυρας Άρτας και στα οικοδο¬ 
μικά τετράγωνα 429, 430, 431, 432 και σε τμήμα των οικοδο¬ 
μικών τετραγώνων 433 και 434. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 11168/214 (1) 


Τροποποιήσεις στο Μορτερό Δήμου Ν, Ερυθραίας Διαμ. Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις α) του Ν. Δ/τος της 17.7.23 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 29 και β) της παρ. 2 του άρθρου 4 του Ν. 622/ 
1977 «περί εισπράξεως υπό του Δημοσίου Ταμείου των δια την έκδοσιν 
οικοδομικών αδειών καταβαλλομένων φόρων κ.λπ.» (ΦΕΚ 171 Α). 

2) Τις διατάξεις του Ν. 947/1979 «περί οικιστικών περιοχών (ΦΕΚ 
169/Α) και ειδικότερα το άρθρο 62 παρ. 1. 

3) Τις διατάξεις του Ν. 3200/1955 «περί διοικητικής αποκεντρώ- 
σεως» (ΦΕΚ 97/Α). 

4) Τις διατάξεις του άρθρου 1 του Α.Ν. 314/68 «περί παροχής εις τον 
Υπουργό Βορείου Ελλάδος και τους Νομάρχας αρμοδιότητας επί θε¬ 
μάτων εγκρίσεως επεκτάσεως ή τροποποιήσεως σχεδίων πόλεων και 
Κωμών» (ΦΕΚ 47/Α)όπως αντικαταστάθηκε με το Ν.Δ. 1018/1971 
(ΦΕΚ 220/Α) και συμπληρώθηκε με την παρ. 2 του άρθρου 33 του Ν. 
1337/83 «Επέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (ΦΕΚ 33/Α). 

5) Τις διατάξεις του από 9.5.86 Π. Δ/τος «περί εγκρίσεως τροποποι¬ 
ήσεων σχεδίων πόλεων κ.λπ.» ΦΕΚ 70 Α/86. 

6) Τις αριθ. 80/1987, 76/1987, 77/1987, 78/1987, 79/1987, 


62/1986, 41/1986, 63/1986, αποφάσεις συμβουλίου Δημοτικού Ν. 
Ερυθραίας. 

7) Το πρακτικό 1 ο της συνεδρίας 13ης για το θέμα του Νομαρχιακού 
Συμβουλίου Χωροταξίας, Οικισμού και Περιβάλλοντος Διαμερίσματος 
Ανατολικής Αττικής, αποφασίζουμε: 

Εγκρίνεται: α) Η τροποποίηση των υπ’ αριθ. 287 - 288 - 289 Ο.Τ. 
και του χώρου πάρκινγκ, 2) α) Η τροποποίηση των υπ’ αριθ. 262 - 
263 - 264.Τ, β) Κατάργηση πάρκινγκ και η δημιουργία νέου πάρ- 
κινγκ, γ) και Η μετατροπή χώρου πρασίνου για τη μετατόπιση των ρυ¬ 
μοτομικών και οικοδομικών γραμμών. 4) Η τροποποίηση στα 228 και 
229 Ο.Τ. για την αύξηση του Ο.Τ. και μείωση κοινοχρήστου χώρου 
(πρασίνου). 5) Η τροποποίηση του υπ’ αρ. 201 Ο.Τ. για τη μετατόπιση 
της ρυμοτομικής και οικοδομικής γραμμής σε βάρος του πεζόδρομου 
και μετατόπιση της ρυμοτομικής και οικοδομικής γραμμής σε βάρος 
του πεζόδρομου και μείωση αυτού στα 6.00 μέτρα. 6) Η τροποποίηση 
στα 265 - 265Α και 261 Ο.Τ. για την μετατόπιση των ρυμοτομικών 
και οικοδομικών γραμμών και για τη μείωση χώρου πρασίνου. 7) α) Ο 
χαρακτηρισμός ως πεζόδρομος τμήματος οδού Γ' Σεπτεμβρίου από 
Αλεξάκη - Καρασταμάτη μέχρι Χαλκηδόνος από δρόμο κυκλοφορίας 
και τμήματος της οδού Αλεξάκη - Καρασταμάτη από πεζόδρομο σε 
δρόμο κυκλοφορίας από τη Λεωφόρο Ελ. Βενιζέλου μέχρι την οδό I. 
Αρυμπέτη, β) μείωση χώρου πρασίνου στο Ο.Τ. 186 στη συμβολή των 
οδών Χαλκηδόνος και Γ’ Σεπτεμβρίου. 8) Εγκρίνεται χώρος πρασίνου 
β) καταργείται το αδιέξοδο, αυξάνεται ο χώρος της παιδικής χαράς σε 
βάρος του 217 Ο.Τ. 9) Εγκρίνεται η μείωση των οδών Κύθνου Χει- 
μάρας και Κερκύρας στα 12.00 μέτρα με τη μετατόπιση των οικοδο¬ 
μικών και ρυμοτομικών γραμμών στα 299 - 291 - 290 - 288 - 285 
- 281 - 280 - 204 - 203 Ο.Τ. όπως φαίνονται στα σχέδια σε κλίμακα 
1:1000 που συνοδεύουν αυτή την απόφαση και αντίτυπό του δημοσιεύ¬ 
εται συνοπτικά με την παρούσα. 

Η ισχύς της αποφάσεως αυτής αρχίζει από την ημέρα δημοσιεύσεως 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αγία Παρασκευή, 18 Μαΐου 1987 
Ο Νομάρχης 
ΗΡ. ΠΑΠΑΔΟΠΟΤΛΟΣ 

ΟΔΟΣ Ο ΧΟΝΤΟΓΛΟΥ 


Π Ε.ΖΟΔΡΟΙ 

Αριθ. 2305 (2) 

Τροποποίηση του εγκεκριμένου ρυμοτομικού σχεδίου πόλεως Άρτας 

στην περιοχή ιστορικής γέφυρας Άρτας και στα οικοδομικά τετρά¬ 
γωνα 429, 430, 431, 432 και σε τμήμα των οικοδομικών τετρα¬ 
γώνων 433 και 434. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Το Ν.Δ. από 17.7.23 «περί σχεδίων πόλεων και κωμών κ.λπ.». 

2. Το Ν. 1337/83 (ΦΕΚ 33 Α/83) «περί επέκτασης σχεδίων οικι¬ 
στικής ανάπτυξης κ.λπ.». 

3. Τον Ν. 1577/85 (ΦΕΚ 210 Δ'/δδ). 

4. Το από 25.8.73 Π.Δ. «περί τροποποιήσεως και επεκτασεως του 
ρυμοτομικού σχεδίου Άρτας» (ΦΕΚ 276 Δ/6.10.73). 

5. Το από 23.1.85 Π.Δ. «περί επανέγκρισης τροποποίησης και επέ¬ 
κτασης του ρυμοτομικού σχεδίου Άρτας (ΦΕΚ 36 Δ/18.2.85). 

6. Το αρ. 183/9.5.86 Π.Δ. που αφορά «έγκριση τροποποιήσεων 
σχεδίων πόλεων και καθορισμό όρων και περιορισμών δόμησης από 
τους Νομάρχες». 

7. Τη μελέτη «Διαμόρφωση περιβάλλοντος χώρου της ιστορικής γέ¬ 
φυρας Άρτας» που εκπονήθηκε από ομάδα μελέτης υπό την επίβλεψη 
του ΤΠ - ΠΕ Ν. Άρτας. 

8. Τη σύμφωνη (προφορική) γνώμη της ομάδας μελέτης της πολεο- 
δομικής μελέτης επέκτασης - αναθεώρησης του εγκεκριμένου σχεδίου 
Άρτας. 

9. Την αριθ. 71/86 απόφαση του Δημοτικού Συμβουλίου Άρτας με 
την οποία γνωμοδοτεί υπέρ της ανωτέρω τροποποίησης καθώς και τα 
σχετικά τοπογραφικά διαγράμματα. 

10. Το από 18.11.86 πρακτικό συνεδρίασης της Επιτροπής Επί¬ 
βλεψης της Π.Μ.Ε.-Α Άρτας - Πέτα. 

11. Την αριθ. 4170/86/2.4.87 εισήγηση του Προϊσταμένου του 
ΤΠ - ΠΕ Ν. Άρτας. 

12. Τη γνωμοδότηση του Συμβουλίου ΠΕ.ΧΩ.Δ.Ε. (αρ. πρακτικού 
1/10.4.87) το οποίο γνωμοδοτεί ομόφωνα για την έγκριση τροποποί¬ 
ησης του εγκεκριμένου ρυμοτομικού σχεδίου πόλεως Άρτας στην πε¬ 
ριοχή ιστορικής γέφυρας Άρτας και στα οικ. τετράγ. 429, 430, 431, 
432 και σε τμήμα των οικ. τετρ. 433 και 434 σύμφωνα με την αριθ. 
71/86 απόφαση του Δημοτικού Συμβουλίου Άρτας, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
πόλεωςΆρτας στην περιοχή ιστορικής γέφυρας Άρτας και στα οικοδο¬ 


μικά τετράγωνα 429, 430, 431, 432 και σε τμήμα των οικοδομικών 
τετραγώνων 433 και 434 σύμφωνα με την αριθ. 71/86 απόφαση του 
Δημοτικού Συμβουλίου Άρτας και τα τοπογραφικά διαγράμματα που 
τη συνοδεύουν με τους εξής όρους και περιορισμούς δόμησης για τα οι¬ 
κοδομικά τετράγωνα 429, 430, 431, 432 και τις πλευρές (β) των οι¬ 
κοδομικών τετραγώνων 433 και 434. 

1. Ελάχιστο πρόσωπο: 20,00 μ. 

2. Ελάχιστο εμβαδόν: 600,00 τ.μ. 

3. Συντελεστής δόμησης: 0,80. 

4. Ύψος: 10,00 μ. και υποχρεωτική στέγη με προσαύξηση ύψους 
κατά 1,50 μ. 

5. Κάλυψη: Μέγιστη κάλυψη ανά κτίριο 200,00 τ.μ. 

6. Όροφοι: Στην πλευρά (α) του Ο.Τ. 429 μέγιστος αριθμός ορόφων 
ένοες (1). Στα υπόλοιπα ΟΤ όροφοι βάσει του Ν. 1577/85 και ανωτέρω 
παράγρ. 4. 

Μέγιστο ελεύθερο ύψος καταστημάτων σε ισόγειο: 3,20 μ. 

7. Χρήσεις: Επιτρέπονται χρήσεις για: 

- Κατοικία 

- Εμπορικά καταστήματα που εξυπηρετούν καθημερινές ανάγκες 
μόνο στο ισόγειο 

- Πολιτιστικά Κτίρια 

- Γραφεία - Διοίκηση 

- Ζαχαροπλαστεία - Καφενεία - Εστιατόρια - Ταβέρνες 

- Κτίρια κοινωνικής πρόνοιας 

- Ξενώνες 

- Θρησκευτικοί χώροι 

- Κτίρια εκπαίδευσης 

(Κατά παρέκκλιση επιτρέπεται η διατήρηση των νόμιμων χρήσεων 
που υπάρχουν) 

8. Η περιοχή ελέγχεται από την ΕΠΑΕ. 

Η απόφαση να δημοσιευθεί στην Εφημερίδα της Κυβερνήσεως (Ν. 
Δ/γμα 1018/21 - 10/1.11.71 (Α. 220 άρθρο 1 παρ. 1) και η ισχύς 
της αρχίζει από την ημερομηνία δημοσίευσής της. 

Άρτα, 3 Ιουνίου 1987 
Ο Νομάρχης 
ΒΑΣΙΛΗΣ ΣΙΟΤΜΑΛΑΣ 

